Lav et referat af nedenstående tekst:

Tekst:
En større eftersøgning er søndag i gang i Aalborg. Her forsøger Nordjyllands Beredskab, Nordjyllands Politi og den frivillige organisation Missing People at finde 21-årige Oliver Ibæk Lund. - Vi har ingen konkret formodning om, at han er faldet i vandet, men vi søger bredt i området, siger vagtchef Poul Fastergaard fra Nordjyllands Politi. Dykkere fra Nordjyllands Beredskab afsøger Limfjorden langs havnefronten, og der er også en helikopter i luften. Oliver Ibæk Lund har været forsvundet siden en bytur natten mellem torsdag og fredag. Han er sidst set på Toldbod Plads i Aalborg cirka klokken 01.00 natten til fredag. Han er 21 år og beskrives som en mand af almindelig bygning med mørkt kort hår. Natten, hvor han forsvandt, var han iført en mørk uldfrakke, lyseblå jeans og brune sko. Han bærer desuden briller. Hvis du har set eller hørt noget, så bedes du kontakte Nordjyllands Politi på 114.

Referat:
Nordjyllands Beredskab, Nordjyllands Politi og frivillige søger søndag efter 21-årige Oliver Ibæk Lund i Aalborg.